Ministar obrane Damir Krstičević u nedjelju je u Splitu sudjelovao na predizbornom skupu Kolinde Grabar-Kitarović te je najavio da će ponovno poslati zahtjev za nabavkom višenamjenskog borbenog aviona.

Ministar obrane se na skupu, uz ostalo, dotaknuo i nabavke višenamjenskog borbenog aviona.

- U ovome tjednu idemo ponovno, šaljemo zahtjev, a to je nabavka višenamjenskog borbenog aviona - rekao je Krstičević u Splitu.

Komentirao je i odvajanje vojske od crkve.

- Nekom saborskom zastupniku smeta i kaže da se mora vojska profesionalizirati i odvojiti je od hrvatske katoličke crkve. A što reći? To mi nikada nećemo napraviti. To nije HDZ. Ja vjerujem da su te stvari kod nas nemoguće - izjavio je Krstičević.